CELEX: 
Language: mt
Date: 2021-07-15 00:00:00
Title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jistabbilixxi l-ispeċifikazzjonijiet tekniċi tar-rekwiżiti tad-data għas-suġġett “użu tal-ICT u kummerċ elettroniku” għas-sena ta’ referenza 2022, skont ir-Regolament (UE) 2019/2152 tal-Parlament Ewropew u tal-Kunsill

REGOLAMENT TA’ IMPLIMENTAZZJONI TAL-KUMMISSJONI (UE) .../...
            
            
               ta’ 15.7.2021
            
            
               li jistabbilixxi l-ispeċifikazzjonijiet tekniċi tar-rekwiżiti tad-data għas-suġġett “użu tal-ICT u kummerċ elettroniku” għas-sena ta’ referenza 2022, skont ir-Regolament (UE) 2019/2152 tal-Parlament Ewropew u tal-Kunsill
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) 2019/2152 tal-Parlament Ewropew u tal-Kunsill tas-27 ta’ Novembru 2019 dwar l-istatistika Ewropea tan-negozju, li tħassar 10 atti legali fil-qasam tal-istatistika tan-negozju
                  1
               , u b’mod partikolari l-Artikolu 7(1) u l-Artikolu 17(6) tiegħu,
            
            
               Billi:
            
            
               (1)Biex tiġi żgurata l-implimentazzjoni korretta tas-suġġett “Użu tal-ICT u kummerċ elettroniku” mniżżel fl-Anness I tar-Regolament (UE) 2019/2152, il-Kummissjoni jenħtieġ tispeċifika l-varjabbli, l-unità tal-kejl, il-popolazzjoni statistika, il-klassifikazzjonijiet u l-analiżijiet, u l-iskadenzi għat-trażmissjoni tad-data biex tipproduċi data dwar l-użu tal-ICT u l-kummerċ elettroniku li tkun komparabbli u armonizzata bejn l-Istati Membri.
            
            
               (2)L-Istati Membri jenħtieġ jipprovdu rapporti dwar il-metadata u l-kwalità għar-reġistri nazzjonali tal-istatistika tan-negozju u għall-istatistika kollha tan-negozju. Għalhekk, jeħtieġ jiġu definiti l-arranġamenti għal dawk ir-rapporti, u l-kontenut u l-iskadenzi tagħhom.
            
            
               (3)Il-miżuri previsti f’dan ir-Regolament huma konformi mal-opinjoni tal-Kumitat tas-Sistema Ewropea tal-Istatistika,
            
            
               ADOTTAT DAN IR-REGOLAMENT:
            
            
               Artikolu 1
            
            
               Għas-suġġett “Użu tal-ICT u kummerċ elettroniku”, kif imsemmi fl-Anness I tar-Regolament (UE) 2019/2152, l-Istati Membri għandhom jittrażmettu d-data skont l-ispeċifikazzjonijiet tekniċi tar-rekwiżiti tad-data għas-sena ta’ referenza 2022 stabbiliti fl-Anness ta’ dan ir-Regolament.
            
            
               Artikolu 2
            
            
               Ir-rapport annwali dwar il-metadata għas-suġġett “Użu tal-ICT u kummerċ elettroniku”, kif imsemmi fl-Anness I tar-Regolament (UE) 2019/2152, għandu jiġi trażmess lill-Kummissjoni (Eurostat) sal-31 ta’ Mejju 2022.
            
            
               Ir-rapport annwali dwar il-kwalità għas-suġġett “Użu tal-ICT u kummerċ elettroniku”, kif imsemmi fl-Anness I tar-Regolament (UE) 2019/2152, għandu jiġi trażmess lill-Kummissjoni (Eurostat) sal-5 ta’ Novembru 2022.
            
            
               Artikolu 3
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
         
         
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 15.7.2021
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        ĠU L 327, 17.12.2019, p. 1. 
               
            
      
    ---documentbreak--- 
      
         
         
            
               ANNESS:
            
            
               Speċifikazzjonijiet tekniċi tar-rekwiżiti tad-data għas-suġġett “użu tal-ICT u kummerċ elettroniku”
            
            
            
                     
                        Obbligatorju/fakultattiv
                     
                  
                  
                     
                        Ambitu (filtru)
                     
                  
                  
                     
                        Varjabbli
                     
                  
               
                     
                        Varjabbli obbligatorji
                     
                  
                  
                     
                        (i)
                              għall-intrapriżi kollha:
                     
                  
                  
                     
                        (1)l-attività ekonomika ewlenija tal-intrapriża, fis-sena kalendarja preċedenti
                     
                     
                        (2)l-għadd medju ta’ impjegati u ħaddiema għal rashom, fis-sena kalendarja preċedenti
                     
                     
                        (3)il-fatturat totali (bla VAT), fis-sena kalendarja preċedenti
                     
                     
                        (4)l-għadd ta’ impjegati u ħaddiema għal rashom jew il-persentaġġ tat-total tal-impjegati u tal-ħaddiema għal rashom li għandhom aċċess għall-internet għal finijiet ta’ negozju 
                     
                     
                        (5)ir-reklutaġġ ta’ speċjalisti fl-ICT
                     
                     
                        (6)l-għoti ta’ xi tip ta’ taħriġ għall-iżvilupp ta’ ħiliet relatati mal-ICT lill-ispeċjalisti fl-ICT, fis-sena kalendarja preċedenti
                     
                     
                        (7)l-għoti ta’ xi tip ta’ taħriġ għall-iżvilupp ta’ ħiliet relatati mal-ICT lil impjegati oħra, fis-sena kalendarja preċedenti
                     
                     
                        (8)l-ingaġġ jew it-tentattiv ta’ reklutaġġ ta’ speċjalisti fl-ICT fis-sena kalendarja preċedenti
                     
                     
                        (9)it-twettiq tal-funzjonijiet tal-ICT (bħall-manutenzjoni tal-infrastruttura tal-ICT, l-appoġġ tas-software tal-uffiċċju, l-iżvilupp jew l-appoġġ ta’ software/sistemi tal-ġestjoni tan-negozju u/jew ta’ soluzzjonijiet tal-web, is-sigurtà u l-protezzjoni tad-data) mill-impjegati stess (fosthom impjegati tal-intrapriżi omm jew affiljati) fis-sena kalendarja preċedenti
                     
                     
                        (10)it-twettiq tal-funzjonijiet tal-ICT (bħall-manutenzjoni tal-infrastruttura tal-ICT, l-appoġġ tas-software tal-uffiċċju, l-iżvilupp jew l-appoġġ ta’ software/sistemi tal-ġestjoni tan-negozju u/jew ta’ soluzzjonijiet tal-web, is-sigurtà u l-protezzjoni tad-data) minn fornituri esterni, fis-sena kalendarja preċedenti
                     
                     
                        (11)L-użu ta’ robots industrijali
                     
                     
                        (12)L-użu ta’ robots ta’ servizzi
                     
                     
                        (13)l-applikazzjoni ta’ miżuri li jaffettwaw dan li ġej fl-intrapriża: L-ammont ta’ karta użata għall-istampar u għall-fotokopji
                     
                     
                        (14)l-applikazzjoni ta’ miżuri li jaffettwaw dan li ġej fl-intrapriża: Il-konsum tal-enerġija tat-tagħmir tal-ICT
                     
                     
                        (15)kunsiderazzjoni mill-intrapriża tal-impatt ambjentali tas-servizzi tal-ICT, jew tat-tagħmir tal-ICT (pereżempju l-konsum tal-enerġija) meta jagħżluhom
                     
                     
                        (16)ir-rimi tat-tagħmir tal-ICT (bħal kompjuters, monitors, mowbajls) fil-ġbir/riċiklaġġ tal-iskart elettroniku (inkluż li l-bejjiegħ jitħalla jarmih) meta ma jibqax jintuża
                     
                     
                        (17)iż-żamma tat-tagħmir tal-ICT (bħal kompjuters, moniters, mowbajls) fl-intrapriża meta ma jibqax jintuża (pereżempju biex jintuża għall-ispare parts, jew minħabba biża’ li tiġi ddivulgata informazzjoni sensittiva)
                     
                     
                        (18)il-bejgħ, ir-ritorn lil intrapriża tal-lokazzjoni jew l-għoti bla ħlas tat-tagħmir tal-ICT (bħal kompjuters, monitors, mowbajls) meta ma jibqax jintuża
                     
                  
               
                     
                  
                  
                     
                        (ii)
                              għall-intrapriżi b’impjegati u b’ħaddiema għal rashom li għandhom aċċess għall-internet għal finijiet ta’ negozju:
                     
                  
                  
                     
                        (19)il-konnessjoni tal-internet: l-użu ta’ kwalunkwe tip ta’ konnessjoni b’linja fissa
                     
                     
                        (20)it-twettiq ta’ laqgħat remoti
                     
                     
                        (21)aċċess remot (b’kompjuters jew apparat portabbli bħal smartphones) lill-impjegati għas-sistema tal-email tal-intrapriża
                     
                     
                        (22)aċċess remot (b’kompjuters jew apparat portabbli bħal smartphones) lill-impjegati għal dokumenti tal-intrapriża (bħal fajls, spreadsheets, preżentazzjonijiet, ċarts, ritratti)
                     
                     
                        (23)aċċess remot (b’kompjuters jew apparat portabbli bħal smartphones) lill-impjegati għal applikazzjonijiet tan-negozju jew software tal-intrapriża (bħal aċċess għall-kontijiet, għall-bejgħ, għall-ordnijiet, għas-CRM (għajr l-applikazzjonijiet użati għall-komunikazzjoni interna))
                     
                     
                        (24)il-bejgħ bl-internet ta’ oġġetti jew servizzi fuq siti web jew apps (inkluż extranets), fis-sena kalendarja preċedenti 
                     
                     
                        (25)il-bejgħ bl-internet ta’ oġġetti u servizzi fuq siti web jew apps fis-suq tal-kummerċ elettroniku użati minn diversi intrapriżi għall-kummerċ ta’ oġġetti jew servizzi, fis-sena kalendarja preċedenti
                     
                     
                        (26)il-bejgħ tat-tip EDI (il-wasla tal-ordnijiet permezz ta’ messaġġi ta’ Skambju Elettroniku tad-Data (EDI)) ta’ oġġetti jew servizzi, fis-sena kalendarja preċedenti
                     
                     
                        (27)l-applikazzjoni tal-miżuri ta’ sigurtà tal-ICT fuq is-sistemi tal-ICT tal-intrapriża: awtentikazzjoni b’password soda (bħal tul minimu, l-użu ta’ numri u karattri speċjali, mibdula perjodikament)
                     
                     
                        (28)l-applikazzjoni tal-miżuri ta’ sigurtà tal-ICT fuq is-sistemi tal-ICT tal-intrapriża: awtentikazzjoni b’metodi bijometriċi użati għall-aċċess għas-sistema tal-ICT tal-intrapriża (bħal awtentikazzjoni bbażata fuq il-marki tas-swaba’, il-vuċi, il-wiċċ)
                     
                     
                        (29)l-applikazzjoni tal-miżuri ta’ sigurtà tal-ICT fuq is-sistemi tal-ICT tal-intrapriża: awtentikazzjoni bbażata fuq kombinament ta’ mill-inqas żewġ mekkaniżmi ta’ awtentikazzjoni (jiġifieri kombinament ta’ pereżempju password definita mill-utent, password ta’ darba (OTP), kodiċi ġġenerat b’token tas-sigurtà jew riċevut fuq smartphone, metodu bijometriku (bħal awtentikazzjoni bbażata fuq il-marki tas-swaba’, il-vuċi, il-wiċċ));
                     
                     
                        (30)l-applikazzjoni tal-miżuri ta’ sigurtà tal-ICT fuq is-sistemi tal-ICT tal-intrapriża: kriptaġġ ta’ data, dokumenti jew emails 
                     
                     
                        (31)l-applikazzjoni tal-miżuri ta’ sigurtà tal-ICT fuq is-sistemi tal-ICT tal-intrapriża: backup tad-data f’post separat (inkluż backup fil-cloud)
                     
                     
                        (32)l-applikazzjoni tal-miżuri ta’ sigurtà tal-ICT fuq is-sistemi tal-ICT tal-intrapriża: kontroll tal-aċċess għan-network (ġestjoni tad-drittijiet tal-utenti fin-network tal-intrapriża)
                     
                     
                        (33)l-applikazzjoni tal-miżuri ta’ sigurtà tal-ICT fuq is-sistemi tal-ICT tal-intrapriża: VPN (Network Privat Virtwali, li jestendi n-network privat lejn network pubbliku biex ikun jista’ jsir skambju sigur tad-data fuq in-network pubbliku);
                     
                     
                        (34)l-applikazzjoni tal-miżuri ta’ sigurtà tal-ICT fuq is-sistemi tal-ICT tal-intrapriża: sistema ta’ monitoraġġ tas-sigurtà tal-ICT li tippermetti li tiġi identifikata attività suspettuża fis-sistemi tal-ICT u twissi lill-intrapriża dwarha, għajr is-software awtonomu kontra l-viruses
                     
                     
                        (35)l-applikazzjoni tal-miżuri ta’ sigurtà tal-ICT fuq is-sistemi tal-ICT tal-intrapriża: iż-żamma ta’ log fajls li jippermettu analiżi wara inċidenti tas-sigurtà tal-ICT
                     
                     
                        (36)l-applikazzjoni tal-miżuri ta’ sigurtà tal-ICT fuq is-sistemi tal-ICT tal-intrapriża: valutazzjoni tar-riskju tal-ICT, jiġifieri valutazzjoni perjodika tal-probabbiltà u tal-konsegwenzi tal-inċidenti tas-sigurtà tal-ICT
                     
                     
                        (37)l-applikazzjoni tal-miżuri ta’ sigurtà tal-ICT fuq is-sistemi tal-ICT tal-intrapriża: testijiet tas-sigurtà tal-ICT (bħat-twettiq ta’ testijiet tal-penetrazzjoni, l-ittestjar tas-sistemi tat-twissija tas-sigurtà, ir-rieżaminar tal-miżuri ta’ sigurtà, l-ittestjar tas-sistemi tal-backup)
                     
                     
                        (38)taħriġ volontarju jew tagħrif disponibbli internament (bħal informazzjoni dwar l-intranet) biex l-impjegati jkunu konxji mill-obbligi tagħhom fi kwistjonijiet relatati mas-sigurtà tal-ICT
                     
                     
                        (39)korsijiet tat-taħriġ obbligatorji jew ċertu materjal obbligatorju biex l-impjegati jkunu konxji mill-obbligi tagħhom fi kwistjonijiet relatati mas-sigurtà tal-ICT
                     
                     
                        (40)kuntratt (bħal kuntratt tal-impjieg) biex l-impjegati jkunu konxji mill-obbligi tagħhom fi kwistjonijiet relatati mas-sigurtà tal-ICT
                     
                     
                        (41)id-disponibbiltà ta’ dokument(i) dwar miżuri, prattiki jew proċeduri tas-sigurtà tal-ICT, bħal dokumenti dwar is-sigurtà u l-kunfidenzjalità tad-data tal-ICT, li jkopru t-taħriġ tal-impjegati fl-użu tal-ICT, il-miżuri ta’ sigurtà tal-ICT, l-evalwazzjoni tal-miżuri ta’ sigurtà tal-ICT, il-pjanijiet għall-aġġornament tad-dokumenti tas-sigurtà tal-ICT
                     
                     
                        (42)inċidenti tas-sigurtà relatati mal-ICT esperjenzati fis-sena kalendarja preċedenti li wasslu għall-konsegwenzi li ġejjin: indisponibbiltà ta’ servizzi tal-ICT minħabba ħsarat fil-hardware jew fis-software
                     
                     
                        (43)inċidenti tas-sigurtà relatati mal-ICT esperjenzati fis-sena kalendarja preċedenti li wasslu għall-konsegwenzi li ġejjin: indisponibbiltà ta’ servizzi tal-ICT minħabba attakk minn barra, bħal attakki ta’ ransomware, attakki ta’ Ċaħda tas-Servizz
                     
                     
                        (44)inċidenti tas-sigurtà relatati mal-ICT esperjenzati fis-sena kalendarja preċedenti li wasslu għall-konsegwenzi li ġejjin: qerda jew korruzzjoni ta’ data minħabba ħsarat fil-hardware jew fis-software
                     
                     
                        (45)inċidenti tas-sigurtà relatati mal-ICT esperjenzati fis-sena kalendarja preċedenti li wasslu għall-konsegwenzi li ġejjin: qerda jew korruzzjoni ta’ data minħabba infezzjoni ta’ software malizzjuż jew intrużjoni mhux awtorizzata
                     
                     
                        (46)inċidenti tas-sigurtà relatati mal-ICT esperjenzati fis-sena kalendarja preċedenti li wasslu għall-konsegwenzi li ġejjin: divulgazzjoni ta’ data kunfidenzjali minħabba intrużjoni, pharming, attakki ta’ phishing, azzjonijiet intenzjonali mill-impjegati tagħhom stess
                     
                     
                        (47)inċidenti tas-sigurtà relatati mal-ICT esperjenzati fis-sena kalendarja preċedenti li wasslu għall-konsegwenzi li ġejjin: divulgazzjoni ta’ data kunfidenzjali minħabba azzjonijiet mhux intenzjonati mill-impjegati stess
                     
                     
                        (48)attivitajiet relatati mas-sigurtà tal-ICT bħall-ittestjar tas-sigurtà, it-taħriġ fis-sigurtà tal-ICT, ir-riżoluzzjoni tal-inċidenti tas-sigurtà tal-ICT (għajr l-aġġornamenti ta’ software f’pakkett) li jsiru minn impjegati tal-intrapriża stess (fosthom impjegati fl-intrapriżi omm jew affiljati)
                     
                     
                        (49)attivitajiet relatati mas-sigurtà tal-ICT bħall-ittestjar tas-sigurtà, it-taħriġ fis-sigurtà tal-ICT, it-tiswija tal-inċidenti tas-sigurtà tal-ICT (għajr l-aġġornamenti ta’ software f’pakkett) li jsiru minn fornituri esterni
                     
                     
                        (50)id-disponibbiltà ta’ assigurazzjoni għall-inċidenti tas-sigurtà tal-ICT
                     
                  
               
                     
                  
                  
                     
                        (iii)
                              għall-intrapriżi li jużaw xi tip ta’ konnessjoni tal-internet b’linja fissa:
                     
                  
                  
                     
                        (51)veloċità massima kuntrattata tad-download tal-aktar konnessjoni veloċi tal-internet b’linja fissa fil-firxiet: [0 Mbit/s, < 30 Mbit/s], [30 Mbit/s, < 100 Mbit/s], [100 Mbit/s, < 500 Mbit/s], [500 Mbit/s, < 1 Gbit/s], [≥ 1 Gbit/s]
                     
                  
               
                     
                  
                  
                     
                        (iv) għall-intrapriżi li jwettqu laqgħat remoti
                     
                  
                  
                     
                        (52)li jkollhom xi linji gwida tas-sigurtà tal-ICT għat-twettiq ta’ laqgħat remoti bl-internet bħar-rekwiżit ta’ password, kriptaġġ minn tarf sa tarf
                     
                     
                        (53)id-disponibbiltà ta’ linji gwida biex jiġu ffavoriti laqgħat remoti bl-internet minflok ivvjaġġar fuq xogħol
                     
                  
               
                     
                  
                  
                     
                        (v)   għall-intrapriżi b’impjegati jew b’ħaddiema għal rashom li għandhom aċċess remot għas-sistema tal-email tal-intrapriża
                     
                  
                  
                     
                        (54)l-għadd ta’ impjegati u ħaddiema għal rashom jew il-persentaġġ tat-total tal-impjegati u tal-ħaddiema għal rashom li għandhom aċċess remot għas-sistema tal-email tal-intrapriża 
                     
                  
               
                     
                  
                  
                     
                        (vi)   għall-intrapriżi b’impjegati jew b’ħaddiema għal rashom li għandhom aċċess remot għad-dokumenti jew għall-applikazzjonijiet tan-negozju jew software tal-intrapriża
                     
                  
                  
                     
                        (55)l-għadd ta’ impjegati u ħaddiema għal rashom jew il-persentaġġ tat-total tal-impjegati u tal-ħaddiema għal rashom li għandhom aċċess għad-dokumenti jew għall-applikazzjonijiet tan-negozju jew software tal-intrapriża
                     
                  
               
                     
                  
                  
                     
                        (vii) għall-intrapriżi b’impjegati jew b’ħaddiema għal rashom li għandhom aċċess remot għas-sistema tal-email tal-intrapriża, jew għad-dokumenti jew għall-applikazzjonijiet tan-negozju jew software tal-intrapriża 
                     
                  
                  
                     
                        (56)li jkollhom xi linji gwida tas-sigurtà tal-ICT għal aċċess remot bħar-rekwiżit li jitwettqu laqgħat remoti siguri b’password, projbizzjoni tal-użu tal-WiFi pubbliku għax-xogħol, l-użu ta’ VPN, rekwiżiti rigward il-privatezza tad-data
                     
                  
               
                     
                  
                  
                     
                        (viii)
                              għall-intrapriżi li wettqu bejgħ bl-internet, fis-sena kalendarja preċedenti:
                     
                  
                  
                     
                        (57)il-valur tal-bejgħ bl-internet ta’ oġġetti jew servizzi, jew il-persentaġġ tal-fatturat totali ġġenerat mill-bejgħ bl-internet ta’ oġġetti jew servizzi, fis-sena kalendarja preċedenti
                     
                     
                        (58)il-persentaġġ tal-valur tal-bejgħ bl-internet iġġenerat mill-bejgħ bl-internet lil konsumaturi privati (minn Negozju għall-Konsumatur: B2C), fis-sena kalendarja preċedenti
                     
                     
                        (59)il-persentaġġ tal-valur tal-bejgħ bl-internet iġġenerat mill-bejgħ bl-internet lil intrapriżi oħra (minn Negozju għal Negozju: B2B) u lis-settur pubbliku (minn Negozju għall-Gvern: B2G), fis-sena kalendarja preċedenti
                     
                  
               
                     
                  
                  
                     
                        (ix)
                              għall-intrapriżi li wettqu bejgħ bl-internet ta’ oġġetti u servizzi fuq siti web jew apps tal-intrapriża u fuq siti web jew apps fis-suq tal-kummerċ elettroniku użati minn diversi intrapriżi għall-kummerċ ta’ oġġetti jew servizzi, fis-sena kalendarja preċedenti:
                     
                  
                  
                     
                        (60)il-persentaġġ tal-valur tal-bejgħ bl-internet ta’ oġġetti jew servizzi ġġenerat mill-bejgħ fuq tas-siti web jew tal-apps tal-intrapriża, fis-sena kalendarja preċedenti 
                     
                     
                        (61)il-persentaġġ tal-valur tal-bejgħ bl-internet ta’ oġġetti u servizzi ġġenerat mill-bejgħ fuq siti web jew apps fis-suq tal-kummerċ elettroniku użati minn diversi intrapriżi għall-kummerċ ta’ oġġetti jew servizzi, fis-sena kalendarja preċedenti
                     
                  
               
                     
                  
                  
                     
                        (x)
                              għall-intrapriżi li wettqu bejgħ tat-tip EDI ta’ oġġetti jew servizzi, fis-sena kalendarja preċedenti:
                     
                  
                  
                     
                        (62)il-valur tal-bejgħ tat-tip EDI ta’ oġġetti jew servizzi, jew il-persentaġġ tal-fatturat totali ġġenerat mill-bejgħ tat-tip EDI ta’ oġġetti jew servizzi, fis-sena kalendarja preċedenti
                     
                  
               
                     
                  
                  
                     
                        (xi)  għall-intrapriżi li rreklutaw jew ippruvaw jirreklutaw speċjalisti fl-ICT fis-sena kalendarja preċedenti
                     
                  
                  
                     
                        (63)postijiet tax-xogħol battala għall-ispeċjalisti fl-ICT li kien diffiċli jimtlew
                     
                  
               
                     
                  
                  
                     
                        (xii)  għall-intrapriżi b’dokument(i) dwar miżuri, prattiki jew proċeduri tas-sigurtà tal-ICT
                     
                  
                  
                     
                        (64)l-aktar definizzjoni jew reviżjoni riċenti tad-dokument(i) tal-intrapriża dwar miżuri, prattiki jew proċeduri tas-sigurtà tal-ICT: fl-aħħar tnax-il xahar, aktar minn tnax-il xahar u sa erbgħa u għoxrin xahar ilu, aktar minn erbgħa u għoxrin xahar ilu
                     
                  
               
                     
                  
                  
                     
                        (xiii) għall-intrapriżi li jużaw robots industrijali jew ta’ servizzi
                     
                  
                  
                     
                        (65)raġunijiet li influwenzaw id-deċiżjoni li jintużaw ir-robots fl-intrapriża: kost lavorattiv għoli
                     
                     
                        (66)raġunijiet li influwenzaw id-deċiżjoni li jintużaw ir-robots fl-intrapriża: diffikultajiet ta’ reklutaġġ ta’ persunal
                     
                     
                        (67)raġunijiet li influwenzaw id-deċiżjoni li jintużaw ir-robots fl-intrapriża: biex titjieb is-sikurezza fuq il-post tax-xogħol
                     
                     
                        (68)raġunijiet li influwenzaw id-deċiżjoni li jintużaw ir-robots fl-intrapriża: biex tkun żgurata preċiżjoni għolja jew kwalità standardizzata tal-proċessi u/jew tal-oġġetti u s-servizzi pprovduti 
                     
                     
                        (69)raġunijiet li influwenzaw id-deċiżjoni li jintużaw ir-robots fl-intrapriża: biex titwessa’ l-firxa tal-oġġetti jew tas-servizzi pprovduti mill-intrapriża
                     
                     
                        (70)raġunijiet li influwenzaw id-deċiżjoni li jintużaw ir-robots fl-intrapriża: minħabba inċentivi fiskali jew inċentivi governattivi oħra
                     
                  
               
                     
                        Varjabbli fakultattivi
                     
                  
                  
                     
                        (i)
                              għall-intrapriżi b’impjegati u b’ħaddiema għal rashom li għandhom aċċess għall-internet għal finijiet ta’ negozju:
                     
                  
                  
                     
                        (1)l-għadd ta’ impjegati u ta’ ħaddiema għal rashom, jew il-persentaġġ tat-total tal-impjegati u tal-ħaddiema għal rashom li jużaw apparat portabbli mogħti mill-intrapriża li jippermetti konnessjoni tal-internet fuq networks tat-telefonija mobbli għal finijiet ta’ negozju
                     
                  
               
                     
                  
                  
                     
                        (ii)
                              għall-intrapriżi li wettqu bejgħ bl-internet, fis-sena kalendarja preċedenti:
                     
                  
                  
                     
                        (2)il-bejgħ bl-internet lil klijenti li jinsabu fil-pajjiż tagħhom stess, fis-sena kalendarja preċedenti
                     
                     
                        (3)il-bejgħ bl-internet lil klijenti li jinsabu fi Stati Membri oħra, fis-sena kalendarja preċedenti
                     
                     
                        (4)il-bejgħ bl-internet lil klijenti li jinsabu fil-bqija tad-dinja, fis-sena kalendarja preċedenti
                     
                  
               
                     
                  
                  
                     
                        (iii)
                              għall-intrapriżi li wettqu bejgħ bl-internet lil klijenti li jinsabu f’mill-inqas tnejn miż-żoni ġeografiċi li ġejjin: f’pajjiżhom stess, fi Stati Membri oħra jew fil-bqija tad-dinja, fis-sena kalendarja preċedenti:
                     
                  
                  
                     
                        (5)il-persentaġġ tal-valur tal-bejgħ bl-internet iġġenerat mill-bejgħ lil klijenti li jinsabu fil-pajjiż tal-intrapriża, fis-sena kalendarja preċedenti
                     
                     
                        (6)il-persentaġġ tal-valur tal-bejgħ bl-internet iġġenerat mill-bejgħ lil klijenti li jinsabu fi Stati Membri oħra, fis-sena kalendarja preċedenti
                     
                     
                        (7)il-persentaġġ tal-valur tal-bejgħ bl-internet iġġenerat mill-bejgħ lil klijenti li jinsabu fil-bqija tad-dinja, fis-sena kalendarja preċedenti
                     
                  
               
                     
                  
                  
                     
                        (iv)  għall-intrapriżi li wettqu bejgħ bl-internet lil klijenti li jinsabu fi Stati Membri oħra, fis-sena kalendarja preċedenti:
                     
                  
                  
                     
                        (8)id-diffikultajiet esperjenzati waqt il-bejgħ lejn Stati Membri oħra: kostijiet għoljin għat-twassil jew għar-ritorn tal-prodotti, fis-sena kalendarja preċedenti
                     
                     
                        (9)id-diffikultajiet esperjenzati waqt il-bejgħ lejn Stati Membri oħra: diffikultajiet relatati mar-riżoluzzjoni tal-ilmenti u t-tilwim, fis-sena kalendarja preċedenti
                     
                     
                        (10)id-diffikultajiet esperjenzati waqt il-bejgħ lejn Stati Membri oħra: l-adattament tat-tikkettar tal-prodott għall-bejgħ fi Stati Membri oħra, fis-sena kalendarja preċedenti
                     
                     
                        (11)id-diffikultajiet esperjenzati waqt il-bejgħ lejn Stati Membri oħra: nuqqas ta’ għarfien ta’ lingwi barranin għall-komunikazzjoni ma’ klijenti fi Stati Membri oħra, fis-sena kalendarja preċedenti
                     
                     
                        (12)id-diffikultajiet esperjenzati waqt il-bejgħ lejn Stati Membri oħra: restrizzjonijiet mis-sħab kummerċjali tal-intrapriża għall-bejgħ lil ċerti Stati Membri, fis-sena kalendarja preċedenti
                     
                     
                        (13)id-diffikultajiet esperjenzati waqt il-bejgħ lejn Stati Membri oħra: id-diffikultajiet relatati mas-sistema tal-VAT fi Stati Membri oħra (bħal inċertezza rigward it-trattament tal-VAT f’pajjiżi differenti), fis-sena kalendarja preċedenti
                     
                  
               
                     
                  
                  
                     
                        (v) għall-intrapriżi b’postijiet tax-xogħol battala għall-speċjalisti tal-ICT li kien diffiċli jimtlew, meta tentattivi ta’ reklutaġġ ta’ speċjalisti fl-ICT fis-sena kalendarja preċedenti:
                     
                  
                  
                     
                        (14)diffikultajiet fir-reklutaġġ ta’ speċjalisti fl-ICT minħabba nuqqas ta’ applikazzjonijiet, fis-sena kalendarja preċedenti 
                     
                     
                        (15)diffikultajiet fir-reklutaġġ ta’ speċjalisti fl-ICT għax l-applikanti ma jkollhomx kwalifiki rilevanti relatati mal-ICT mill-edukazzjoni u/jew mit-taħriġ, fis-sena kalendarja preċedenti
                     
                     
                        (16)diffikultajiet fir-reklutaġġ ta’ speċjalisti fl-ICT għax l-applikanti ma jkollhomx esperjenza tax-xogħol rilevanti, fis-sena kalendarja preċedenti
                     
                     
                        (17)diffikultajiet fir-reklutaġġ ta’ speċjalisti fl-ICT għax l-applikanti jkollhom aspettattivi għoljin ħafna fejn jidħol is-salarju, fis-sena kalendarja preċedenti
                     
                  
               
                     
                  
                  
                     
                        (vi) għall-intrapriżi li jkollhom robots industrijali jew ta’ servizzi
                     
                  
                  
                     
                        (18)l-għadd ta’ robots industrijali u ta’ servizzi użati mill-intrapriża
                     
                  
               
            
                     
                        Unità tal-kejl
                     
                  
                  
                     
                        Ċifri assoluti, għajr għall-karatteristiċi relatati mal-fatturat fil-munita nazzjonali (eluf) jew persentaġġ tal-fatturat (totali)
                     
                  
               
                     
                        Popolazzjoni statistika
                     
                  
                  
                     
                        Kopertura tal-attività:
                     
                     
                        It-Taqsimiet C sa J, L sa N u l-grupp 95.1 tan-NACE
                     
                     
                        Kopertura tal-klassijiet tad-daqs:
                     
                     
                        Intrapriżi b’10 impjegati jew ħaddiema għal rashom jew aktar. Intrapriżi b’inqas minn 10 impjegati u ħaddiema għal rashom jistgħu jiġu koperti b’mod fakultattiv
                     
                  
               
                     
                        Diżaggregazzjoni
                     
                  
                  
                     
                        Diżaggregazzjoni tal-attività
                     
                     
                        għall-kalkolu tal-aggregati nazzjonali: 
                     
                     
                        ·l-aggregati tat-taqsimiet u l-gruppi C+D+E+F+G+H+I+J+L+M+N+95.1, D+E tan-NACE
                     
                     
                        ·it-taqsimiet tan-NACE: C, F, G, H, I, J, L, M, N
                     
                     
                        ·id-diviżjonijiet tan-NACE: 47, 55
                     
                     
                        ·l-aggregati tad-diviżjonijiet tan-NACE: 10+11+12+13+14+15+16+17+18, 19+20+21+22+23, 24+25, 26+27+28+29+30+31+32+33
                     
                     
                        ·l-aggregati tad-diviżjonijiet u l-gruppi: 26.1+26.2+26.3+26.4+26.8+46.5+58.2+61+62+63.1+95.1
                     
                     
                        għall-kontribuzzjoni lit-totali Ewropej biss
                     
                     
                        ·it-taqsimiet tan-NACE: D, E
                     
                     
                        ·id-diviżjonijiet tan-NACE: 19, 20, 21, 26, 27, 28, 45, 46, 61, 72, 79
                     
                     
                        ·il-grupp tan-NACE: 95.1
                     
                     
                        ·l-aggregati tad-diviżjonijiet tan-NACE: 10+11+12, 13+14+15, 16+17+18, 22+23, 29+30, 31+32+33, 58+59+60, 62+63, 69+70+71, 73+74+75, 77+78+80+81+82
                     
                     
                     
                        Il-klassi tad-daqs tal-għadd ta’ impjegati u ħaddiema għal rashom: 10+, 10-49, 50-249, 250+; fakultattiva: 0-9, 0-1, 2-9 
                     
                  
               
                     
                        Skadenza għat-trażmissjoni tad-data
                     
                  
                  
                     
                        il-5 ta’ Ottubru 2022